Táj-Kapocs az Együttműködő Közösségekért Alapítvány

Fiatalok a vidékért - a vidék a fiatalokért ifjúsági konferencia
2025-03-28 14:00 - 22:00 (Europe/Paris) | Taliándörögd, Kossuth utca 39., Taliándörögd, Veszprém, 8295, Hungary
Szeretettel hívunk a Fiatalok a vidékért – a vidék a fiatalokért című ifjúsági konferenciára, Taliándörögdre. Ezt az eseményt fiatalok szervezik fiataloknak a Marcal-mente településeinek ifjúsági életéről. Célja, hogy a térség ifi csoportjai találkozhassanak, egymásnak bemutatkozzanak. Érdekes témákat tárgyalunk majd: ha kíváncsi vagy rá, hogyan szerveződik egy ifjúsági fesztivál vagy falusi ifjúsági klub, vagy hogy melyik településen működtetnek a fiatalok podcast sorozatot, itt a helyed! Bemutatkozik még a Pannon Egyetem egy hallgatója szemével, lesz szó ifjúsági önkormányzatokról és megismerkedünk Luis-zal, a francia vándor ács inassal. A konferencia pénteken délután és este kerül megrendezésre és zenés-táncos partival zárul.
Helyszín: Taliándörögd, Kossuth u. 39.
Időpont: 2025.03.28 (péntek) 13.30-22.00
A részvétel ingyenes, de regisztrációhoz kötött.
Regisztrációhoz kérjük kattints IDE.

TÁJ-ÉRTÉK-TURIZMUS: szakmai műhelynap
2025-02-25 11:00 - 16:30 | Sümeg, Eitner út 22., Sümeg, 8330
Meghívó
TÁJ-ÉRTÉK-TURIZMUS
Szakmai Műhelynap

Tisztelettel meghívjuk Önt TÁJ-ÉRTÉK-TURIZMUS című szakmai műhelynapunkra, amelyet a Marcal völgy belső periféria térség turizmus iránt érdeklődő, vagy abban közreműködő önkormányzatai, civil szervezetei és vállalkozásai számára szervezünk.
Időpont: 2025. február 25. (kedd) 10 óra
Helyszín: Hotel Kapitány Wellness és Konferencia – 8330, Sümeg Tóth Tivadar utca 19.
A műhelymunka célja:
A helyi közösségek értékeire és egymást erősítő kezdeményezéseire alapozó turizmus hatásos eszköze a vidéki, periférikus helyzetű térségek fejlesztésének. Az aktív- és ökoturizmus gyorsan fejlődő európai piaca pedig bővülő lehetőségeket kínál táji és kulturális örökségünk hasznosítására, együttműködve, egymást támogatva kitalált és működtetett minőségi kínálattal.
Célunk ezért egy hosszabb távú közös gondolkodás, szakmai párbeszéd elindítása a jelenlegi és várható turisztikai trendek, a példaértékű működő térségi kezdeményezések kölcsönös megismerésével és az együttműködési, fejlesztési lehetőségek számbavételével.
Program:
9:30 – 10:00 | Érkezés, regisztráció, kávé
10:00 – 10:20 | Köszöntők
A szakmai program háziasszonya: Oszkai Réka, a Táj-Kapocs Alapítvány kuratórium elnöke

Végh László, Sümeg város polgármestere
dr. Navracsics Tibor, országgyűlési képviselő, közigazgatási és területfejlesztési miniszter
Böjte Éva, HOT-ÉP Kft, ügyvezető igazgató

10:20 – 12:00 | Szakmai előadások

Czunyiné dr. Bertalan Judit Közigazgatási és Területfejlesztési Minisztérium államtitkára: A Versenyképes Járások Program lehetőségei: Turizmusfejlesztés, kulturális turizmus erősítése önkormányzatok számára
Bauer Ádám AÖFK, osztályvezető: Stratégiai irányok és alapelvek a hazai aktív turizmus fejlesztésében
Pénzes Erzsébet, MAKETUSZ: Mindenki számít! A kerékpáros turizmus fejlesztésének alapjai
Polgár Tibor, Nyugat Pannon Nonprofit Kft: Kerékpáros turizmus rurális határtérségekben – kihívások, tendenciák és innovatív megoldások
Sulyok Judit, Pannon Egyetem: A Balaton térség turizmusa – fókuszban a fenntarthatóság
L. Karsai Henriett néprajzos muzeológus – Laczkó Dezső Múzeum: Tájházakban rejlő turisztikai lehetőségek és jó gyakorlatok bemutatása

12:00 – 12:30 | Szendvicsebéd
12:30 – 13:30 | Aktív turisztikai kezdeményezések és jó gyakorlatok bemutatása, 5 perces villámelőadások a kulturális-, aktív-, agro- és ökoturizmus területéről, többek között:

Dancs Zoltán – Az aktív és ökoturizmus jelene és jövője

Márkusné Vörös Hajnalka, történész, főlevéltáros, a Veszprém Vármegyei Honismereti Egyesület elnöke: Via Calvaria a Csendhegyek útja a Balaton-felvidéken

Dr. Zágorhidi Czigány Balázs: Szakrális helyek turisztikai lehetőségei a vasvári Domonkos Kolostor példája alapján
Kevy Albert: „Értéktől az Élményig” – helyi túravezetők képzésének és bevonásának lehetőségei
Egly Márk borász – Az eredetvédelem, mint turisztikai eszköz
Szabó Tibor, a Zala Termálvölgye Egyesület munkaszervezet vezetője – Nyitott porták hálózata Zala-völgyben

Lesence-vidék turisztikai gyakorlata: Tóth Csaba polgármester Lesenceistvánd vallási turizmus, Tóth András polgármester Lesencetomaj kerékpáros turizmus.

Dr. Nemes Gusztáv, HUN-REN KRTK, Rural Bt: Mi lesz veled Káli-medence? – Vidéki turizmus, dzsentrifikáció és meghasadt valóságok a Balaton-felvidéken.
Matoltsy Zsolt, Herman Ottó Intézet Nonprofit Kft. – Országos Nyitott Porta Nap 2025
Kovács István: Érték-vezérelt turisztikai kezdeményezések a Vasi-Hegyhát Natúrparkban

13:30 – 14:30 | Interaktív beszélgetés
Az együttműködésre alapozott turizmusfejlesztés lehetőségei a Marcal-völgye térségében – panelbeszélgetés Sulyok Judit, Kovács István és Polgár Tibor közreműködésével, valamint aktív hozzászólások bekapcsolásával a megjelentek köréből. Moderátor: Dr. Nemes Gusztáv

14:30 – 15:30 | Fakultatív programok:

Püspöki Palota tárlatvezetés (maximum 20 fő)
Palota Pince tárlatvezetés (maximum 20 fő)
Kisfaludy Sándor Emlékház tárlatvezetés (maximum 20 fő)

Bízunk benne, hogy részvételével hozzájárul a térség turisztikai fejlődéséhez és a közösségi együttműködések erősítéséhez. Várjuk szeretettel!
Regisztrációt jelentkezési sorrendben, maximum 75 főig tudunk fogadni.
Regisztráció: https://salesautopilot.s3.amazonaws.com/newsletter/letter/nl147945/ns292305/subscribe.html
A programon szeretettel várjuk!
Táj-Kapocs Alapítvány

Ifjúsági műhelymunka Sümegen
2025-01-24 11:00 - 15:00 | Sümeg, Eitner út 22., Sümeg, 8330
Szeretettel hívunk a Táj-Kapocs Alapítvány következő szakmai fórumára, amelynek középpontjában a fiatalok helyben tartásának kihívásai és lehetőségei állnak.
Helyszín: Sümeg, Inkubátorház (8330 Sümeg Eitner u. 22. – parkolás az udvarban)
Időpont: 2025. január 24. (péntek) 10-14 óra
Ha lendítenél a térséged ifjúsági életén, szívesen bekapcsolnád a helyi fiatalokat a tágabb térség ifjúsági mozgolódásaiba, vagy úgy érzed, hogy bár sokat tesztek a gyerekekért a településeden, de kamaszkorban szinte elveszítitek őket, akkor jelentkezz következő szakmai napunkra!
Szeretettel várunk 2025. január 24-én Sümegre 10-14 óra között, hogy elmeséld nekünk, mi a helyzet a fiatalokkal a településeden mi meg elmeséljük, milyen terveink vannak, milyen projekteket készítünk elő és közösen kitaláljuk, hogy milyen előrelépési, kapcsolódási lehetőségeket látunk.
Dolgozzunk együtt a fiatalok megtartásáért a Közép-Dunántúl kistelepülésein!
Szeretettel várjuk minden, az ifjúság ügyéért elkötelezett partnerünket, legyen szó önkormányzati vagy civil szervezeti képviselőről.
A Táj-Kapocs Alapítvány csapata
A részvétel előzetes regisztrációhoz kötött. Regisztrációs határidő: 2025. január 22. Regisztráció: itt

Látóút Zalaszentgrót térségében: Ifjúságfejlesztés, gazdaságfejlesztés, helyi termékek, agroturizmus és vallási turizmus a fókuszban
2024-10-14 09:00 - 18:00 | Zalaszentgrót, Batthyány Lajos u. 13., Zalaszentgrót, Zala, 8790, Magyarország
Szeretettel ajánljuk figyelmedbe a Táj-Kapocs Alapítvány soron következő látóútját Zalaszentgrót térségébe, amelynek középpontjában az ifjúságfejlesztés, gazdaságfejlesztés, helyi termékek, agroturizmus és vallási turizmus állnak.
Ismerd meg Zalaszentgrót és környéke legjobb gyakorlatait egy inspiráló tanulmányút során!
Időpont: 2024.10.25. (péntek)
Utazás: saját gépjárművel
Részletes program:
9:00 – Házasságkötő Terem – Zalaszentgrót, Batthyány Lajos u. 13.
Köszöntő, bemutatkozás.
Helyzetkép és fontosabb projektek Zalaszentgrót térségében:

Zalaszentgrót Város bemutatkozása – főbb fejlesztések. Előadó: Zsuppán József, Zalaszentgrót város fejlesztési és pályázati tanácsadója
Zalaszentgrót térségének gazdasági helyzete. Előadó: Fatér Balázs István, Zala Vármegyei Kereskedelmi és Iparkamara Zalaszentgrót térségi szervezet elnöke
Térségi ifjúságfejlesztési programok – Zalaszentgróti Ifjúsági Önkormányzat. Előadó: Boda Adrienn, Zalai Hazatérők Egyesülete elnöke
Zala-völgyi Nyitott Porták Hálózata. Előadó: Szabó Tibor, Zala Termálvölgye Egyesület munkaszervezet vezetője

11:15 – Látogatás a Gyógynövények Völgye ökológiai gazdaságban – Zalaszentlászló, Vörösmajor, Ebéd
A Gyógynövények Völgye, mint Nyitott Porta bemutatkozása. Termékkóstoló, körbevezetés. Előadó: Bakos Péter, házigazda
14:15 – Türjei Premontrei Templom és Látogatóközpont – Türje, Premontrei tér 3.
A felújított templom és látogatóközpont bemutatása. Előadó: Fazekas Márton csornai premontrei apát
16:00 – A program zárása
A programon való részvétel ingyenes, de előzetes regisztrációhoz kötött. Jelentkezési határidő: 2024.október 22. (kedd)
Regisztrációhoz kérjük, kattintson IDE.

Látóút Sümegen térségében – példaértékű vállalkozások, komplex turisztikai személet és helyi termékek a fókuszban
2024-10-08 10:00 - 17:00 | Veszprém
Szeretettel ajánljuk figyelmedbe a Táj-Kapocs Alapítvány által szervezett látóutat, amely során Sümeg térségének példaértékű vállalkozásai, komplex turisztikai szemlélete és helyi termékei kerülnek a középpontba.
Időpont: 2024. október 8., kedd
Utazás: Saját gépjárművel
Program:
9:00 – Hotel Kapitány Wellness és Konferencia – Sümeg, Tóth Tivadar u. 19.
Köszöntő, bemutatkozás.

Bepillantás Sümeg komplex turisztikai kínálatába:
A Ramassetter Látogatóközpont, a Kisfaludy Emlékház, a geológiai értékek bemutatása és az Afrikárium, valamint a közösségi rendezvények szerepe a városi turizmusban. Előadó: Végh László, Sümeg város polgármestere
Püspöki Palota Látogatóközpont, „Mennyei ügyek” és kulturális rendezvények Sümegen. Előadó: Sümegi Kata, tárlatvezető

10:00 – Hotel Kapitány, a Vár és a köré épült turisztikai szemlélet – történelmi környezetben megvalósított integrált turisztikai élmények. A Várkapitány Mintagazdaság működése és fenntarthatósági elvei a vidéki gazdálkodás és turizmus szolgálatában. Kóstoló a mintagazdaság termékeiből. Előadó: Böjte Éva, HOT-ÉP Kft. ügyvezető igazgató

11:00 – Sümegtej Látogatás (8330 Sümeg, Jánosmajor 052/4 hrsz.) – Tóth Tamás egyéni vállalkozó bemutatója
A Sümegtej mint sikeres családi vállalkozás története. Sajtkóstoló és tapasztalatcsere. Előadó: Tóth Tamás, tulajdonos

12:30 – Nemeshany – Turisztikai Fejlesztések
A Csizmadia Vízimalom (8471 Nemeshany, Petőfi utca 39.) és a hozzá kapcsolódó turisztikai fejlesztések bemutatása. A vidéki turizmus szerepe és lehetőségei a térségben. Előadó: Csizmadia Zoltán, tulajdonos

14:00 – Ebéd a nemeshanyi Pajtaszínházban (8471 Nemeshany, Petőfi utca 198-200.)

15:00 – Ebéd utáni kulturális program: Era Nova Kamaraegyüttes
Könnyed kikapcsolódás és kulturális feltöltődés ebéd után.

15:30 – Záróbeszélgetés és program lezárása
A látóút tapasztalatainak összegzése, szakmai párbeszéd a térség fejlesztési lehetőségeiről, jó gyakorlatok megosztása.

A részvétel előzetes regisztrációhoz kötött. Jelentkezési határidő: 2024. október 4.
Regisztrációhoz kérjük, kattintson IDE.

Térségfejlesztés, Innováció és a Humán fejlesztések vármegyei és térségi együttműködést erősítő projekt szakmai indító napja
2024-09-13 10:00 - 18:00 | Kiscsősz, 8494, Kiscsősz, Veszprém, 8494, Magyarország
Tisztelettel meghívjuk Önt a Veszprém Vármegyei Önkormányzat és a Táj-Kapocs Alapítvány által szervezett „Térségfejlesztés, Innováció és a Humán fejlesztések vármegyei és térségi együttműködést erősítő projekt szakmai indító napja” c. eseményre!

Időpont: 2024. szeptember 13. (péntek) 10.00
Helyszín: Élő Forrás Hagyományőrző Egyesület – Hunyor Népfőiskola (8494 Kiscsősz, Kossuth Lajos u. 7.)

Részletes program:
I. TOP_Plusz-3.1.3-23-VE2-2024-00001 azonosítási számú, „Humán térségfejlesztés kereteinek meghatározása Veszprém Vármegyében” című projekt tervezett tevékenységeinek bemutatása
9.00-10.00 Érkezés, regisztráció
10.00 Köszöntők
Polgárdy Imre a vármegyei közgyűlés elnöke, Veszprém Vármegyei Önkormányzat és Kovács Norbert polgármester Kiscsősz Község Önkormányzata- házigazda
Veszprém Vármegyei Önkormányzat, mint konzorciumvezető bemutatja a projektet
Előadó: Dr. Imre László vármegyei jegyző Veszprém Vármegyei Önkormányzati Hivatal
10.30 Veszprém Vármegyei Önkormányzat konzorciumi partnereinek bemutatkozása és a projektben tervezett tevékenységeik bemutatása
Előadók: Dr. Sebestyén József főiskolai tanár, rektor, Veszprémi Érseki Főiskola;
Kovács Norbert elnök, Élő Forrás Hagyományőrző Egyesület
11.00 A Népfőiskolák, a Kárpát-medencei Népfőiskolai Hálózat szerepe a területfejlesztésben.
Előadó: Molnárné Dr. Lezsák Anna, a Hungarikum Liget igazgatója és Kárpáti Árpád, a Kárpát-medencei Népfőiskolai Hálózat vezetője
11.30 Veszprém Vármegyei Önkormányzat konzorciumi partnereinek bemutatkozása és a projektben tervezett tevékenységeik bemutatása
Előadók: Prof., Dr. Medvegy Gabriella DLA habil. dékán, Pécsi Tudományegyetem;
Berta Ildikó főigazgató Pápai Szakképzési Centrum
12.00 Falusi ízek kavalkádja – ebéd a gasztronómiai standoknál
Kísérőprogram:
9.30-12.30 Interaktív élményprogramok (pl. digitális technikai játszótér, tyúkház építése közösen paticsfallal), szakmabemutatók (pl. szakács, kovács, pék, szövés) általános iskolás gyerekek és minden vállalkozó kedvű felnőtt számára
Élő Forrás Hagyományőrző Egyesület, Veszprémi Érseki Főiskola, Pécsi Tudományegyetem Műszaki és Informatika Kar, Pápai Szakképzési Centrum és Veszprém Vármegyei Önkormányzat bemutatkozó standjai
II. Tájkapocs Alapítvány térségfejlesztési és a hálózatépítési tevékenysége bemutatása
13.15 Érkezés, regisztráció
Közös daltanulás és táncház
15.00 Köszöntők: Dr. Navracsics Tibor közigazgatási és területfejlesztési miniszter, országgyűlési képviselő úr és Polgárdy Imre a vármegyei közgyűlés elnöke, Veszprém Vármegyei Önkormányzat
15.30
1./ Táj-Kapocs szakmai kerekasztal beszélgetések I.
Térségfejlesztés – jövőkép – kapcsolódási pontok
Beszélgetőpartnerek: Dr. Navracsics Tibor közigazgatási és területfejlesztési miniszter, országgyűlési képviselő, Oszkai Réka Táj-Kapocs Alapítvány elnöke, Dr. Sebestyén József főiskolai tanár, rektor, Veszprémi Érseki Főiskola, Kovács István Táj- Kapocs Alapítvány kuratóriumi tagja,

2./ A Veszprém Vármegyei Önkormányzat tájékoztatója a várható társadalomfejlesztési pályázat és a TOP_Plusz-3.1.3-23 kódszámú, a települések számára megnyíló felhívás kapcsán
Előadók: Dr. Imre László vármegyei jegyző Veszprém Vármegyei Önkormányzati Hivatal és Várszegi Bernadett irodavezető Veszprém Vármegyei Önkormányzati Hivatal
3./ Táj-Kapocs szakmai kerekasztal beszélgetések II.
Gyermek-és ifjúsági generáció megszólításának lehetőségei, társadalmi jövőkép, köznevelés és oktatás szerepe
Beszélgetőpartnerek: Dr. Balatoni Katalin köznevelésért felelős helyettes államtitkár, Egyházi Andrea, Pápai Tankerületi Központ igazgatója, Berta Ildikó Katalin, a Pápai Szakképzési Centrum főigazgatója, Kovács Norbert Élő Forrás Hagyományőrző Egyesület – Hunyor Népfőiskola elnöke

16.30 Áldás a jelenlévőkre, a kezdeményezés sikerére, a kistelepülési közösségekre – Takáts István dr. érseki általános helynök, főszékesegyházi plébános
Közös körséta a szakmabemutatóknál, kiállítói standoknál
Regisztrációhoz, kérjük kattintson IDE!

I. Sümegi Civil Piknik a Palotakertben
2024-08-24 18:00 - 2024-08-25 00:00 | Sümeg, Eitner út 22., Sümeg, 8330
A sümegi civil szervezetek közösen dolgoznak azon, hogy egy izgalmas, tartalmas és közösségépítő napot hozzanak létre a város lakóinak.
Ismerd meg a sümegi civil szervezeteket közelebbről, tudj meg többet arról, hogyan segítheted őket adományokkal, és fedezd fel, hogyan járulhatsz hozzá Te is Sümeg város fejlődéséhez!

Csatlakozz hozzánk, és tudd meg első kézből, hogy ki milyen célokért dolgozik, valamint milyen meglepetésekkel várunk augusztus 24-én a Püspöki Palotakertben!

Era Nova - Ifjúsági Piknik
2024-08-08 18:00 - 2024-08-09 00:00 | Nemeshany, Petőfi utca 198, Nemeshany, Veszprém, 8471, Hungary
Táj-Kapocs az Együttműködő Közösségekért Alapítvány és a Tonus Peregrinus Hagyományőrző Egyesület tisztelettel meghívja Önt az Era Nova – Ifjúsági Piknik programindító, kiegészítő rendezvényére!
Időpont: 2024.augusztus 8. (csütörtök) 17.30 órára
Helyszín: Nemeshany, Pajtaszínház (8471 Nemeshany, Petőfi utca 198 – 200.)
Program:
17.00 – ERA NOVA összművészeti fesztivál hivatalos megnyitó
Díszvendégek: Dr. Navracsics Tibor, közigazgatási és területfejlesztési miniszter, Kisfaludy László, a közigazgatás és a területfejlesztés stratégiai koordinációjáért felelős miniszteri biztos. Oszkai Réka, a Táj-Kapocs Alapítvány kuratóriumának elnöke
17.30 – Ifjúsági Akadémia a Marcal völgyében – közösségi beszélgetés
Résztvevők: Táj-Kapocs Alapítvány tagjai és a fiatalok
Téma:
– Ifjúsági Akadémia kedvcsináló: Az Ifjúsági Akadémián minden megvan ahhoz, hogy a legtöbbet hozd ki magadból. Izgalmas programok, közösségi események és fejlődési lehetőségek várnak rád. Segítünk, hogy megtaláld a szenvedélyedet, és támogató közösségben valósítsd meg az álmaidat. Csatlakozz hozzánk, és éld át a Balaton-felvidék nyújtotta lehetőségeket!
– Miért jó a Balaton-felvidéken élni?
– Mit tehetünk érted?
18.30 – Irodalmi és zenei programok, valamint Rossini konyhája: finomságok kóstolója a zene világából
Kisfilmek és közösségi fotók vetítése a Pajtaszínházban

Közösségvezérelt fejlesztések a Marcal-völgyében - kerekasztal beszélgetés a Művészetek Völgyében
2024-07-22 19:30 - 20:30 | Kapolcs, FILMIO Pajta Mozgó, Kapolcs, Kapolcs, Veszprém, Magyarország
Csatlakozz hozzánk a Művészetek Völgyében!

Közösségvezérelt fejlesztések a Marcal-völgyében – kerekasztal beszélgetés

Időpont: Július 22., hétfő, 18:30
Helyszín: Művészetek Völgye, Kapolcs, FILMIO Pajta Mozgó

Szeretettel várunk mindenkit a Táj-Kapocs Alapítvány kerekasztal beszélgetésére! Ismerd meg közösségvezérelt térségfejlesztési modellünket, amely az élhető vidék megteremtésére törekszik, szorosan együttműködve az önkormányzati, gazdasági és civil szervezetekkel.

Résztvevők: Dr. Navracsics Tibor – közigazgatási és területfejlesztési miniszter, a Táj-Kapocs Alapítvány tagjai : Oszkai Réka – kuratórium elnöke, Hoffner Tibor, Kovács István és Kovács Norbert kuratóriumi tagok

Témáink: közösség, érték, fejlődés, kulturális közösségfejlesztés és területfejlesztés, együtt az ifjúság helyben maradásáért, hálózatépítés.

Gyere el, és légy része a közösségünknek a fejlődésért és az értékek megőrzéséért!
